ການຊຸມນຸມປະທ້ວງຕໍ່ຕ້ານ ລັດຖະບານ ດຳເນີນສືບຕໍ່ໄປ ໃນໄທ (ວີດີໂອ)
ພວກຊຸມນຸມປະທ້ວງ ໄດ້ເຂົ້າປິດລ້ອມ ທໍານຽບລັດຖະບານ ເຖິງແມ່ນ ນາຍົກລັດຖະມົນຕີ ຢິ່ງລັກ ໄດ້ຮຽກຮ້ອງໃຫ້ມີ ການໂອ້ລົມສົນທະນາກັນ ກໍຕາມ.
ພວກຊຸມນຸມຕໍ່ຕ້ານລັດຖະບານໃນນະຄອນຫຼວງບາງກອກ ໄດ້ປິດລ້ອມທຳນຽບລັດຖະບານ ບ່ອນທີ່ທ່ານນາງຍິ່ງລັກ ນາຍົກລັດຖະມຸນຕີ ມີສຳນັກງານຕັ້ງຢູ່ໃນນັ້ນ ໂດຍໃຊ້ຜ້າ ແພເປັນຜືນໃຫຍ່ໆ ທີ່ປະດັບດ້ວຍສີຂອງທຸງຊາດໄທ ໃນຂະນະທີ່ພວກຊຸມນຸມປະທ້ວງສືບຕໍ່ພັກຄ້າງຄືນຢູ່ນອກ ບໍລິເວນທຳນຽບລັດຖະບານ ໃນວັນສຸກມື້ນີ້ ທ່ານສຸເທບ ເທືອກສຸບັນ ແກນນຳຂອງກຸ່ມປະທ້ວງ ກ່າວຕໍ່ບັນດານັກຂ່າວ ວ່າ ທ່ານຢາກພົບປະກັບພວກນາຍທະຫານໃນວັນເສົາມື້ ອື່ນນີ້ ເພື່ອທຳການໂອ້ລົມສົນທະນາກັນເລື້ອງຍຸດທະສາດ ຂອງທ່ານສຳລັບທຳການປະທ້ວງຕໍ່ໄປນັ້ນ ທ່ານນາງຍິ່ງລັກບໍ່ຍອມປະຕິບັດຕາມຄຳຮຽກຮ້ອງຂອງພວກ ປະທ້ວງ ທີ່ໃຫ້ທ່ານນາງລາອອກຈາກຕຳແໜ່ງແລະມອບອຳ ນາດໃຫ້ສະພາທີ່ບໍ່ໄດ້ຖືກເລືອກຈາກປະຊາຊົນນັ້ນ ແຕ່ທ່ານ ນາງໄດ້ຍຸບສະພາແລະຮຽກຮ້ອງໃຫ້ມີການເລືອກຕັ້ງທົ່ວໄປ ກ່ອນກຳນົດໃນເດືອນກຸມພາປີໜ້ານີ້ ທາງການໄທໄດ້ກ່າວຫາທ່ານອະພິສິດ ເວດຊາຊີວະ ອະດີດນາຍົກລັດຖະມຸນຕີ ແລະຜູ້ນຳຂອງພັກປະຊາທິປັດຢ່າງເປັນທາງການ ໃນວັນສຸກມື້ນີ້ ໃນຂໍ້ຫາຄາດຕະກຳພວກປະທ້ວງ 2 ຄົນໃນລະຫວ່າງການປາບປາມພວກປະທ້ວງຂອງພວກທະຫານໃນປີ 2010 ນັ້ນ ບັນດາໄອຍະການກ່າວວ່າ ທ່ານອະພິສິດໄດ້ສັ່ງໃຫ້ພວກກຳລັງຮັກສາຄວາມປອດໄພຍິງປືນ ໃສ່ພວກຊຸມນຸມປະທ້ວງເສື້ອແດງ ຊຶ່ງສ່ວນຫຼາຍບໍ່ມີອາວຸດ 90 ຄົນຕາຍໄປໃນລະຫວ່າງ ການປາບປາມພວກປະທ້ວງນັ້ນ ທ່ານອະພິສິດປະຕິເສດຕໍ່ຂໍ້ກ່າວຫາດັ່ງກ່າວ ໂດຍເວົ້າວ່າ ຂໍ້ກ່າວຫາເຫຼົ່ານີ້ ເປັນການກ່າວຫາທາງການເມືອງ ທ່ານສຸເທບ ຊຶ່ງເປັນອະດີດຮອງນາຍົກລັດຖະມຸນຕີ ທີ່ໄດ້ລາອອກຈາກພັກປະຊາທິປັດ ເປັນແກນນຳຂອງການປະທ້ວງທີ່ດຳເນີນໄປໃນປັດຈຸບັນນີ້ ກໍກຳລັງປະເຊີນກັບຂໍ້ກ່າວ ຫາຕ່າງໆທີ່ພົວພັນກັບການປາບປາມຄັ້ງນັ້ນເຊັ່ນກັນ